Oikein kiva ja käytännöllinen asunto 3-4 hengen perheelle. Olisi ilman muuta ansainnut 5 tähteä ilman yhtä pientä mutta varsin ärsyttävää seikkaa: majoittaja säästi väärissä paikoissa. Olimme varanneet kohteen yhteensä kahdeksi viikoksi, mutta asunnossa ei ollut lainkaan astianpesuainetta, roskapusseja roskille tai edes saippuaa. WC-paperitkin loppuivat muutaman päivän jälkeen. Majoittajan mukaan he tarjoavat vain ensimmäiset. Mielestämme olisi järkevää, että näitä olisi asunnossa riittävästi. Ne eivät maksa juuri mitään ja hankkiminen on pieni vaiva majoittajalle, mutta asunnon käyttäjille on iso vaiva ryhtyä hankkimaan pesuaineita vaikkapa muutaman päivän oleskelua varten. Turhauttavaa ostaa vaikkapa astianpesutabletteja muutamaa kertaa varten, kun suurimman osan paketista joutuu kuitenkin jättämään huoneistoon.
Mutta muuten paikkaa voi hyvin suositella! Parvekkeet olivat erityisen kivoja.